钦定古今图书集成/理学汇编/学行典/第211卷 > 徐应雷
## 钦定古今图书集成/理学汇编/学行典/第211卷 > 徐应雷

按《西安县志》：“徐应雷，字震伯，太学生。五岁丧母，哀毁
不减成人。父官直指留京，逮事王父极孝。继母吴氏
多病，竭力医治十馀年，病转剧，祷吁愿以身代，罄箧
笥以与舅氏。继母殁，又膳外祖母二十年，复为置产
立祀。推父爱庶出叔父，为之营田庐，完家室，延师卜
馆，孝友之称，内外无闲言。学使志其墓。”